ระเบียบธนาคารแห่งประเทศไทยว่าด้วยการซื้อขายพันธบัตรกับไพรมารี ดีลเลอร์ (Primary Dealer) โดยมีสัญญาว่าจะขายคืนหรือซื้อคืน พ.ศ. 2543-------------------------------------- เพื่อเป็นการพัฒนาตลาดตราสารหนี้และเพื่อพัฒนาเครื่องมือในการดําเนินนโยบายการเงินให้ธนาคารแห่งประเทศไทยสามารถปล่อยหรือดูดซับสภาพคล่องจากระบบการเงินได้อย่างเหมาะสมอันเป็นงานของธนาคารกลางตามนัยพระราชบัญญัติธนาคารแห่งประเทศไทย พ.ศ. 2485 มาตรา 5 มาตรา 28 และมาตรา 40 ประกอบกับพระราชกฤษฎีกากําหนดกิจการธนาคารแห่งประเทศไทย พ.ศ. 2485 มาตรา 12 (10) (10 ทวิ) และ (10 ตรี) ธนาคารแห่งประเทศไทยจึงวางระเบียบ ไว้ดังต่อไปนี้อื่นๆ - 1. ในระเบียบนี้ (1) "ไพรมารี ดีลเลอร์ (Primary Dealer)" หมายความว่า สถาบันการเงินที่ ธปท. แต่งตั้งให้เป็นคู่ค้าของ ธปท. เพื่อทําหน้าที่เป็นตัวกลางในการปล่อยหรือดูดซับสภาพคล่องจากระบบการเงิน (2) "ผู้ซื้อ" หมายความว่า ผู้ที่ซื้อพันธบัตรโดยมีข้อสัญญาว่าจะขายคืน (3) "ผู้ขาย" หมายความว่า ผู้ที่ขายพันธบัตรโดยมีข้อสัญญาว่าจะซื้อคืน (4) "พันธบัตร" หมายความว่าพันธบัตรรัฐบาล พันธบัตรรัฐวิสาหกิจ หุ้นกู้ พันธบัตร ธนาคารแห่งประเทศไทย และตั๋วเงินคลัง เฉพาะที่ ธปท. เป็นนายทะเบียนและตัวแทนการจ่ายเงิน ทั้งนี้ ตามที่ ธปท. กําหนด (5) "ธปท." หมายความว่า ธนาคารแห่งประเทศไทย (6) "ระเบียบ ธปท.ว่าด้วยการโอนกรรมสิทธิ์ในพันธบัตร" หมายความว่า ระเบียบธนาคารแห่งประเทศไทยว่าด้วยการโอนกรรมสิทธิ์พันธบัตรทางบัญชีละการจัดการชําระราคาพันธบัตร พ.ศ. 2542 และที่แก้ไขเพิ่มเติมอื่นๆ - 2. การแสดงเจตนา การบอกกล่าวและการสื่อสารใด ๆ ระหว่าง ธปท. และ ไพรมารี ดีลเลอร์ (Primary Dealer) ให้เป็นไปตามที่ ธปท. ประกาศกําหนดอื่นๆ - 3. ในกรณีที่ ธปท. ประสงค์จะซื้อพันธบัตรโดยมีสัญญาว่าจะขายคืนหรือขายพันธบัตรโดยมีสัญญาว่าจะซื้อคืน ธปท. จะแจ้งให้ไพรมารี ดีลเลอร์ (Primary Dealer) ทุกรายทราบ ภายในเวลาประมาณ 9.15 น.อื่นๆ - 4. ในการซื้อพันธบัตรโดยมีสัญญาว่าจะขายคืนหรือการขายพันธบัตรโดยมีสัญญาว่าจะซื้อคืนในแต่ละคราวนั้น ให้มีขั้นตอนดําเนินการ ดังนี้ 4.1 เมื่อได้รับแจ้งถึงความประสงค์ตามข้อ 3. จาก ธปท. ไพรมารี ดีลเลอร์ (Primary Dealer) ทุกรายต้องแจ้งข้อเสนอซื้อหรือเสนอขายมายัง ธปท. ภายในเวลา 9.30 น. ของวันเดียวกันโดยจะต้องเสนอซื้อหรือเสนอขายไม่ต่ํากว่า 10 ล้านบาท และไม่มีเศษของล้านบาท 4.2 ธปท. จะพิจารณารับซื้อหรือขายพันธบัตรกับไพรมารี ดีลเลอร์ (Primary Dealer) รายใดเป็นจํานวนเท่าใดหรือไม่ก็ได้ และจะแจ้งผลของการพิจารณาให้ไพรมารี ดีลเลอร์ (Primary Dealer) ทราบภายในเวลาประมาณ 9.45 น. ของวันเดียวกัน 4.3 ผู้ขาย ไม่ว่าจะเป็น ธปท. หรือ ไพรมารี ดีลเลอร์ (Primary Dealer) จะต้องยืนยันการขายและซื้อคืนไปยังผู้ซื้อ ตามผลการพิจารณาของ ธปท. ดังกล่าวในข้อ 4.2 พร้อมระบุรายละเอียดของพันธบัตร ตามแบบฟอร์มที่กําหนด ภายในเวลา 11.00 น. ของวันเดียวกัน โดยมูลค่ารวมของพันธบัตรที่จะส่งมอบให้เป็นไปตามหลักเกณฑ์ที่ ธปท. ประกาศกําหนด 4.4 ผู้ซื้อ ไม่ว่าจะเป็น ธปท. หรือ ไพรมารี ดีลเลอร์ (Primary Dealer) จะต้องแจ้งยืนยันธุรกรรมตามข้อ 4.3 กลับไปยังผู้ขายตามแบบฟอร์มที่กําหนด ภายในเวลา 12.00 น. ของวันเดียวกัน และให้ถือว่าสัญญาซื้อโดยมีสัญญาว่าจะขายคืนหรือสัญญาขายโดยมีสัญญาว่าจะซื้อคืนได้เกิดขึ้นทันที รวมทั้งให้ถือว่าไพรมารี ดีลเลอร์ (Primary Dealer) และ ธปท. ประสงค์ที่จะจดทะเบียนเปลี่ยนแปลงกรรมสิทธิ์ในพันธบัตร ตามสัญญาดังกล่าว 4.5 ผู้ขายต้องส่งหนังสือโอนกรรมสิทธิ์พันธบัตรและรับชําระราคาพันธบัตรผ่านระบบบาทเนตสําหรับสัญญาขาย พร้อมทั้งส่งหนังสือรับโอนกรรมสิทธิ์พันธบัตรและชําระราคาพันธบัตรผ่านระบบบาทเนตสําหรับสัญญาซื้อคืนมายังนายทะเบียน (สายเงินฝากและตราสารหนี้ ธปท.) ภายในเวลา 14.00 น. ของวันเดียวกัน 4.6 ผู้ซื้อต้องส่งหนังสือรับโอนกรรมสิทธิ์พันธบัตรและชําระราคาพันธบัตรผ่านระบบบาทเนตสําหรับสัญญาซื้อ พร้อมทั้งส่งหนังสือโอนกรรมสิทธิ์พันธบัตรและรับชําระราคาพันธบัตรผ่านระบบบาทเนตสําหรับสัญญาขายคืนมายังนายทะเบียน (สายเงินฝากและตราสารหนี้ ธปท.) ภายในเวลา 14.00 น. ของวันเดียวกัน 4.7 การโอนกรรมสิทธิ์ในพันธบัตรให้กระทําตามวิธีการที่กําหนดในระเบียบ ธปท. ว่าด้วยการโอนกรรมสิทธิ์พันธบัตรอื่นๆ - 5. ทุกสิ้นวันทําการจนถึงวันก่อนวันที่ขายคืนหรือซื้อคืน ให้ผู้ซื้อและผู้ขายเปรียบเทียบมูลค่าตลาดของพันธบัตรที่ซื้อหรือขาย กับเงินที่ได้ชําระค่าซื้อทั้งหมดรวมทั้งดอกเบี้ยที่เกี่ยวข้อง หากมูลค่าตลาดของพันธบัตรที่ซื้อหรือขายต่ํากว่าหรือสูงกว่าเกณฑ์ที่กําหนด ธปท.จะแจ้งให้ไพรมารี ดีลเลอร์ (Primary Dealer) ทราบจํานวนเงินที่ไพรมารี ดีลเลอร์ (Primary Dealer) ต้องส่งมอบหรือรับมอบเพิ่มเติม (Variation Margin) ภายในเวลา 8.45 น. ของวันทําการถัดไป หากไพรมารี ดีลเลอร์ (Primary Dealer) รายใดมีข้อทักท้วง ให้ทักท้วงภายในเวลา 9.15 น. หากไม่มีข้อทักท้วง ธปท. จะหักบัญชีหรือส่งเงินเข้าบัญชีของไพรมารี ดีลเลอร์ (Primary Dealer) ที่ ธปท. แล้วแต่กรณีตามจํานวนเงินดังกล่าวผ่านระบบบาทเนตตั้งแต่เวลา 9.30 น. ทั้งนี้ ผู้รับมอบเงินจะต้องจ่ายดอกเบี้ยของจํานวนเงินดังกล่าวให้แก่ผู้ส่งมอบเงินเพิ่มตามอัตราและวิธีการที่ ธปท. ประกาศกําหนดอื่นๆ - 6. ในวันขายคืนหรือซื้อคืนพันธบัตร ให้มีขั้นตอนดําเนินการ ดังนี้ 6.1 ธปท. จะแจ้งจํานวนเงินรวมสุทธิที่ได้ส่งมอบหรือรับมอบเพิ่มเติม (Variation Margin) ทั้งหมดของสัญญาที่ครบกําหนด รวมทั้งดอกเบี้ยของจํานวนเงินดังกล่าว ให้ไพรมารี ดีลเลอร์ (Primary Dealer) ทราบภายในเวลา 9.00 น. หากไพรมารี ดีลเลอร์ (Primary Dealer) รายใดมีข้อทักท้วง ให้ทักท้วงภายในเวลา 9.15 น. 6.2 หากไม่มีข้อทักท้วง ธปท. จะหักบัญชีหรือส่งเงินเข้าบัญชีของไพรมารี ดีลเลอร์ (Primary Dealer) แล้วแต่กรณี ตามจํานวนเงินในข้อ 6.1 ผ่านระบบบาทเนต ตั้งแต่เวลา 9.30 น. 6.3 ให้มีการโอนกรรมสิทธิ์ในพันธบัตรและชําระราคาพันธบัตรผ่านระบบบาทเนต ตามหนังสือโอนและรับโอนกรรมสิทธิ์พันธบัตรและชําระราคาพันธบัตรที่ได้ส่งมายังนายทะเบียน (สายเงินฝากและตราสารหนี้ ธปท.) แล้วตามข้อ 4.5 และ 4.6 ทั้งนี้ การโอนกรรมสิทธิ์ในพันธบัตรให้กระทําตามวิธีการที่กําหนดในระเบียบ ธปท. ว่าด้วยการโอนกรรมสิทธิ์พันธบัตรอื่นๆ - 7. ในกรณีที่มีการผิดนัดชําระราคาหรือส่งมอบพันธบัตร ให้ปฏิบัติดังนี้ 7.1 หากไพรมารี ดีลเลอร์ (Primary Dealer) ตกเป็นผู้ที่ถูกศาลสั่งพิทักษ์ทรัพย์ชั่วคราวหรือเด็ดขาด หรือไพรมารี ดีลเลอร์ (Primary Dealer) ยื่นขอความยินยอมจาก ธปท. เพื่อขอฟื้นฟูกิจการตามกฎหมายล้มละลาย ในกรณีเช่นนี้ ให้สัญญาซื้อโดยมีข้อสัญญาว่าจะขายคืนหรือขายโดยมีข้อสัญญาว่าจะซื้อคืน เป็นอันเลิกกัน และให้นํามูลหนี้ของสัญญาทั้งสองฝ่ายมาหักกลบลบกัน 7.2 ในวันที่ซื้อหรือขาย (Purchase Date) หากผู้ซื้อผิดนัดชําระราคา หรือผู้ขายผิดนัดส่งมอบพันธบัตร ภายในเวลา 14.00 น. ให้ผู้ผิดนัดชําระเบี้ยปรับให้แก่คู่สัญญาอีกฝ่ายหนึ่งซึ่งคํานวณตามอัตราที่ ธปท. ประกาศกําหนดโดยคิดจากจํานวนเงินที่ซื้อขาย ในกรณีเช่นนี้ ให้ผู้ผิดนัดชําระราคาหรือส่งมอบพันธบัตร พร้อมเบี้ยปรับ ภายในเวลา 15.30 น. ของวันที่ซื้อหรือขาย (Purchase Date) ตามหลักเกณฑ์และวิธีการที่ ธปท. ประกาศกําหนด หากผู้ผิดนัด ไม่ชําระราคาหรือส่งมอบพันธบัตร พร้อมเบี้ยปรับ ภายใน 15.30 น. ตามวรรคก่อน ให้สัญญาเป็นอันเลิกกัน 7.3 ในวันที่ขายคืนหรือซื้อคืน (Repurchase Date) หาก 7.3.1 ผู้ซื้อผิดนัดไม่ส่งคืนพันธบัตรและ/หรือเงินที่รับมอบเพิ่มเติม (Variation Margin) (ถ้ามี) พร้อมดอกเบี้ยของเงินที่รับมอบเพิ่มเติม (ถ้ามี) ภายในเวลา 14.00 น หรือ 7.3.2 ผู้ขายผิดนัดไม่ชําระราคาซื้อคืนพันธบัตรและ/หรือเงินที่รับมอบเพิ่มเติม (Variation Margin) (ถ้ามี) พร้อมดอกเบี้ยของเงินที่รับมอบเพิ่มเติม (ถ้ามี) ภายในเวลา 14.00 น. ให้ผู้ผิดนัดชําระเบี้ยปรับให้แก่คู่สัญญาอีกฝ่ายหนึ่งซึ่งคํานวณตามอัตราที่ ธปท. ประกาศกําหนด โดยคิดจากฐานราคาขายคืนและหรือเงินที่รับมอบเพิ่มเติม (Variation Margin) (ถ้ามี) พร้อมดอกเบี้ยของเงินที่รับมอบเพิ่มเติม (ถ้ามี) ที่ผิดนัด ในกรณีเช่นนี้ ให้ผู้ผิดนัดชําระเงินและ/หรือส่งมอบพันธบัตร พร้อมเบี้ยปรับ ภายในเวลา 15.30 น. ของวันที่ขายคืนหรือซื้อคืนนั้น (Repurchase Date) ตามหลักเกณฑ์และวิธีการที่ ธปท. ประกาศกําหนด หากภายในเวลา 15.30 น. ผู้ผิดนัดยังไม่ชําระเงินและ/หรือส่งมอบพันธบัตร พร้อมเบี้ยปรับ ตามวรรคก่อน ให้ผู้ผิดนัดสิ้นสิทธิที่จะขายคืนหรือซื้อคืน ในการนี้ ให้ ธปท. เรียกคืนหรือส่งมอบส่วนต่างระหว่าง (ก) ราคาพันธบัตรที่ซื้อหรือขาย ตามมูลค่าตลาด และเงินที่รับมอบเพิ่มเติม (Variation Margin) (ถ้ามี) และดอกเบี้ยของเงินที่รับมอบเพิ่มเติม (ถ้ามี) พร้อมเบี้ยปรับ กับ (ข) จํานวนเงินที่ได้ตกลงกันว่าจะขายคืนหรือซื้อคืน และเงินที่รับมอบเพิ่มเติม (Variation Margin) (ถ้ามี) และดอกเบี้ยของเงินที่รับมอบเพิ่มเติม (ถ้ามี) พร้อมเบี้ยปรับ ซึ่งคํานวณตามหลักเกณฑ์และวิธีการที่ ธปท. ประกาศกําหนดโดยหักจากหรือโอนเข้าบัญชีของไพรมารี ดีลเลอร์ (Primary Dealer) ผ่านระบบบาทเนต ในเวลา 9.30 น. ของวันทําการถัดไป 7.4 ในแต่ละวันทําการจนถึงวันก่อนวันที่ขายคืนหรือซื้อคืน หากผู้ซื้อหรือผู้ขายฝ่ายที่ต้องชําระเงินเพิ่มเติมตามข้อ 5. วรรคสอง มีเงินในบัญชีไม่เพียงพอให้ ธปท. หัก ภายในเวลา 11.00 น. ของวันที่ต้องชําระเงินเพิ่มเติมนั้น ให้ถือว่าเป็นการผิดนัด และให้ผู้ผิดนัดชําระเบี้ยปรับให้แก่คู่สัญญาอีกฝ่ายหนึ่งตามอัตราที่ ธปท. ประกาศกําหนด โดยคิดจากจํานวนเงินที่ผิดนัด ในกรณีเช่นนี้ ให้ผู้ผิดนัดโอนเงินเข้าบัญชีให้เพียงพอเพื่อให้ ธปท. หักเงินที่ต้องชําระเพิ่มเติมนั้นพร้อมเบี้ยปรับภายในเวลา 17.00 น. ของวันที่ผิดนัดนั้น หากภายในเวลา 17.00 น. ผู้ผิดนัดมีเงินในบัญชีไม่เพียงพอให้ ธปท. หักตามวรรคก่อน ให้สัญญาที่ก่อให้มีการเรียกเงินเพิ่มดังกล่าวเป็นอันเลิกกัน ผู้ผิดนัดเป็นอันสิ้นสิทธิที่จะขายคืนหรือซื้อคืน ในกรณีเช่นนี้ ให้ ธปท. เรียกคืนหรือส่งมอบส่วนต่างระหว่าง (ก) ราคาพันธบัตรที่ซื้อหรือขายตามมูลค่าตลาด และเงินที่รับมอบเพิ่มเติม (Variation Margin) (ถ้ามี) และดอกเบี้ยของเงินที่รับมอบเพิ่มเติม (ถ้ามี) พร้อมเบี้ยปรับ กับ (ข) จํานวนเงินที่ได้ตกลงกันว่าจะขายคืนหรือซื้อคืน และเงินที่รับมอบเพิ่มเติม (Variation Margin) (ถ้ามี) และดอกเบี้ยของเงินที่รับมอบเพิ่มเติม (ถ้ามี) พร้อมเบี้ยปรับ ตามหลักเกณฑ์และวิธีการที่ ธปท.ประกาศกําหนด โดยหักจากหรือโอนเข้าบัญชีของไพรมารี ดีลเลอร์ (Primary Dealer) ผ่านระบบบาทเนต ในเวลา 9.30 น.ของวันทําการถัดไปอื่นๆ - 8. ในกรณีที่ไพรมารี ดีลเลอร์ (Primary Dealer) รายใดผิดนัดตามข้อ 7.2 วรรคหนึ่ง ข้อ 7.3 วรรคหนึ่งหรือข้อ 7.4 วรรคหนึ่ง รวมกันตั้งแต่ 2 ครั้งขึ้นไปในรอบการพิจารณาประเมินผลการเป็นไพรมารี ดีลเลอร์ (Primary Dealer) ธปท. จะระงับสิทธิการทําธุรกรรมกับไพรมารี ดีลเลอร์ (Primary Dealer) รายดังกล่าว เป็นเวลา 2 เดือน นับแต่วันผิดนัดครั้งหลังสุด หรือเท่ากับจํานวนเวลาที่เหลือก่อนครบรอบการพิจารณาประเมินผลการเป็นคู่ค้านั้น แล้วแต่ระยะเวลาใดจะน้อยกว่าอื่นๆ - 9. ในกรณีที่ไพรมารี ดีลเลอร์ (Primary Dealer) รายใดผิดนัดตามข้อ 7.2 วรรคสองข้อ 7.3 วรรคสองหรือข้อ 7.4 วรรคสอง ให้ไพรมารี ดีลเลอร์ (Primary Dealer) รายนั้นพ้นจากสถานะการเป็นไพรมารี ดีลเลอร์ (Primary Dealer) ทันที และไม่ได้รับการพิจารณาเป็นไพรมารี ดีลเลอร์ (Primary Dealer) ของ ธปท. ในรอบการพิจารณาถัดไปด้วยอื่นๆ - 10. ถ้ามีปัญหาใด ๆ เกี่ยวกับการตีความหรือการดําเนินการให้เป็นไปตามระเบียบ ประกาศ กฎหรือข้อบังคับที่ออกตามระเบียบนี้ ธปท. จะเป็นผู้วินิจฉัยชี้ขาดอื่นๆ - 11. การดําเนินการอื่นใดของไพรมารี ดีลเลอร์ (Primary Dealer) ซึ่งบ่งชี้ว่าไพรมารี ดีลเลอร์ (Primary Dealer) ดําเนินการในทิศทางที่ไม่สอดคล้องและ/หรือส่งผลในทางลบต่อแนวทางของทางการในการดําเนินนโยบายการเงิน นโยบายอัตราแลกเปลี่ยน และ/หรือการสร้างเสถียรภาพในระบบการเงิน ธปท. อาจพิจารณระงับสิทธิการทําธุรกรรมซื้อขายพันธบัตรโดยมีสัญญาว่าจะขายหรือซื้อคืนตามระเบียบนี้กับไพรมารี ดีลเลอร์ (Primary Dealer) นั้น ทั้งเป็นการชั่วคราวหรือถาวรก็ได้ให้ใช้ระเบียบนี้ตั้งแต่วันที่ 22 ธันวาคม 2543 เป็นต้นไปผู้มีอํานาจลงนาม - ประกาศ ณ วันที่ 22 ธันวาคม 2543 ผู้ว่าการธนาคารแห่งประเทศไทย